Mir händ's doch no gschafft, isch chli lang gangä, aber dä Grund erfahreder dänn im nächschtä Post.  Nach Borneo simmer wider zrugg uf Indonesiä, das mal  Sulawesi. Da Makassar nöd vill zbütä hät, simmer zimli schnäll wiiter is Landesinnere. Diä Region isch bekannt für ihrä Totäkult und di schön Landschaft mit riisigä Riisterassänä. Wänn bi ihnä öppert stirbt, wird er meischtens ibalsamiert und läbt so als Familiämitglid im Huushalt wiiter. D.h. er wird begrüässt und bechocht. I dere Ziit spart d'Familiä Gäld für d'Beerdigung. Das chan z.T. mehreri Jahr gah. Je nachdem wiä riich diä Familiä isch, chönd bis zu 50 Büffel gopfered werde. Da grad Beerdigungssaison  gsi isch, simmer eini go bsuächä. D'Beerdigung dured mehreri Täg. Äs isch chli äs käfele, ässä und zämä ploiderle. Ab und zuä wird wider än Büffel oder äs Schwein gopfered.  Mir sind dänn no i verschidene Dörfer go luege wiä si diä Tote i Höhlene underbringed. Nachere gwüssä Ziit gheied d'Särg usänand und drum ligged no d'Überblibsel umänand. Dene bringed si au regelmässig Zigis, Ässä, z'Trinkä etc. verbi. Erstunlich isch, dass dä Kult mehreri hundert Jahr alt isch und immer no praktiziert wird.  Uf  eusere Reis uf Togean Islands hät sich dä Simon no ä fetti Augäenzündig gholt, begleitet vo hohem Fieber. Diä erschtä 5 Täg hät er drum au nur s'Zimmer gseh. Nachere Wuchä hämmer chönä witer in Nordä reise.  Im Norde vo Sulawesi sinds däfür bekannt, dass si so zienlich alles ässed wo sich bewegt. Mir händ eus sälber wölle dävo überzüge und sind drum uf de Markt. "D'Fleischabteilig" isch es regelrechts Schlachtfeld gsie. Mr hät über Flädermüüs, Rattenä, Chatze, Hünd usw. ziemlich alles übercho.  S'meiste wird no lebendig aglieferet und mr chan zueluege wiäs in verchaufbare Zuestand bracht wird. Das ganze isch nöd gad sehr appetitlich zum mitaluege und es gaht sehr bluetig zue und her! Nordsulawesi isch no eine vo de wenige Ort uf de Welt wo no Tarsiere z'finde sind. S'Livi hät sich das nöd wölle entgah lah.  Und zum Schluss simmer no uf ä Inslä, wo bekannt isch für usgezeichneti Tauchspots.